**Cylch Gorchwyl**

**y Bwrdd Perfformiad Strategol**

**1. CYFLWYNIAD**

Mae’r ddogfen hon yn diffinio’r cylch gorchwyl ar gyfer y Bwrdd Perfformiad Strategol, ei aelodaeth a rolau a chyfrifoldebau’r aelodau.

# 2. DIBEN Y BWRDD PERFFORMIAD STRATEGOL

Sefydlodd Deddf Diwygio’r Heddlu a Chyfrifoldeb Cymdeithasol 2011 Gomisiynwyr Heddlu a Throseddu

(CHTh), sydd â dyletswydd statudol a mandad etholiadol i ddal yr heddlu’n gyfrifol ar ran y cyhoedd.

Y Bwrdd Perfformiad Strategol yw’r fforwm lle bydd CHTh yn dal y Prif Gwnstabl (PG) i gyfrif ac yn craffu ar berfformiad y PG o ran y swyddogaethau a’r cyfrifoldebau a restrir yn adran 1(8) o Ddeddf 2011 a’r swyddogaethau a’r cyfrifoldebau hynny sydd o dan gyfarwyddyd a rheolaeth y PG.

# 3. LLYWODRAETHU

* Comisiynydd yr Heddlu a Throseddu yw Cadeirydd y Bwrdd Perfformiad Strategol.
* Mae gan y Bwrdd Perfformiad Strategol rôl allweddol o ran sicrhau bod ymrwymiadau’r Heddlu a SCHTh i ofynion cenedlaethol yn cael eu cynnal a’u gwella yn ôl yr angen.
* Bydd unrhyw faterion sy’n dod i’r amlwg sydd angen ystyriaeth bellach yn cael eu dwysáu i’r Bwrdd Plismona.
* Mae’r Bwrdd Perfformiad Strategol yn cael ei ddal i gyfrif am y ffordd mae’n cyflenwi ei swyddogaethau gan y Prif Weithredwr a’r Swyddog Monitro. Ystyrir cynnwys unrhyw risgiau sy’n dod i’r amlwg yng Nghofrestri Risg yr Heddlu a/neu SCHTh.

# 4. CYLCH GORCHWYL

Mae’r Bwrdd Perfformiad Strategol yn rhoi cyfle i oruchwylio a chraffu ar berfformiad yr Heddlu. Bydd yn canolbwyntio ar gyflenwi gwasanaeth yn erbyn y blaenoriaethau a amlinellir yn y Cynllun Heddlu a Throseddu, perfformiad yn erbyn mesurau cenedlaethol a chynhyrchiant sefydliadol. Sefydlir blaenraglen waith er mwyn sicrhau bod cyfarfodydd yn effeithiol ac yn canolbwyntio ar faterion ar adegau priodol yn ystod y flwyddyn. Adolygir hyn bob pythefnos gan Uwch Dîm Rheoli SCHTh.

Yn unol â Phrotocol Plismona 2023, bydd y Bwrdd yn:

* Ceisio sicrwydd ar faterion sy’n effeithio ar ffydd a hyder y cyhoedd mewn plismona;
* Craffu ar, cefnogi, a herio perfformiad yn erbyn y blaenoriaethau strategol a nodir yn y Cynllun Heddlu a Throseddu;
* Dal y PG i gyfrif am berfformiad swyddogion a staff yr Heddlu;
* Canolbwyntio ar gyflenwi gwasanaethau effeithiol sy’n cefnogi dioddefwyr ac yn darparu bodlonrwydd dioddefwyr a hyder cyhoeddus, gan gynnwys ystyriaeth o ddata perfformiad gwasanaethau a gomisiynir;
* Darparu her cyfaill beirniadol i hybu gwelliant mewn gwasanaethau plismona, heb lyffetheirio annibyniaeth gweithredol y PG.
* Gallai’r Pwyllgor hefyd ystyried meysydd ar gyfer pa rai y mae gan y CHTh ddyletswydd i alw partneriaid, megis monitro cydymffurfiaeth â’r Cod Ymarfer Dioddefwyr

## 5. AELODAETH

Bydd y bwrdd yn cynnwys yr aelodau craidd canlynol (neu gynrychiolydd enwebedig):

|  |  |
| --- | --- |
| **Swyddfa Comisiynydd yr Heddlu a Throseddu** | **Heddlu Dyfed-Powys** |
| * Comisiynydd yr Heddlu a Throseddu * Prif Weithredwr a Swyddog Monitro | * Prif Gwnstabl * Dirprwy Brif Gwnstabl |
| * Prif Swyddog Cyllid * Cyfarwyddwr Comisiynu a Phartneriaethau * Pennaeth Strategaeth a Pholisi | * Prif Gwnstabl Cynorthwyol * Cyfarwyddwr Cyllid * Cyfarwyddwr Datblygu Pobl a’r Sefydliad |
|  |  |

Nid oes rhaid i’r CHTh a’r PG ill ddau fod yn bresennol bob tro, a chânt wahodd cynrychiolwyr eraill, yn ôl eu disgresiwn, i roi cyngor proffesiynol i’r Bwrdd.

Caiff aelodau o’r Panel Heddlu a Throseddu fynychu cyfarfodydd fel arsylwyr.

Bydd y Bwrdd yn cwrdd bob chwarter, neu’n gynt na hynny, fel y cytunir rhwng CHTh a’r PG.

Bydd y cyfarfod yn cael ei ddarlledu ar-lein a’i hyrwyddo’n weithredol.

## 6. YSGRIFENYDDIAETH

SCHTh sy’n gyfrifol am baratoi, rhannu a chynnal papurau sy’n ymwneud â’r Bwrdd Perfformiad Strategol. Bydd hyn yn cynnwys rheoli a chyhoeddi’r cofnodion a chasglu agendâu a phapurau cyfarfodydd. Swyddog Staff y PG sy’n gyfrifol am sicrhau bod papurau’r Heddlu’n cael eu cyflwyno yn unol â’r amserlenni isod, a bydd yn cyfleu canlyniadau a chamau gweithredu wrth aelodau staff perthnasol yn yr Heddlu. Bydd Swyddog Cymorth Gweithredol SCHTh yn cyfleu canlyniadau a chamau gweithredu wrth aelodau staff perthnasol SCHTh.

Bydd agenda ac adroddiadau cysylltiedig ar gyfer y Bwrdd Perfformiad Strategol yn cael eu hanfon at Aelodau o leiaf 7 diwrnod cyn y cyfarfod. O’r herwydd, rhaid i Swyddog Cymorth Gweithredol SCHTh dderbyn papurau i’w hystyried 8 diwrnod cyn y cyfarfod. Bydd angen i’r Prif Weithredwr gymeradwyo adroddiadau brys neu hwyr cyn eu cynnwys er ystyriaeth y Bwrdd.

Rhaid cyflwyno papurau ar gyfer y Bwrdd Perfformiad Strategol ar ffurf y cytunwyd arni. Bydd angen marcio pob papur a dderbynnir yn briodol, yn unol â Pholisi Dosbarthiad Diogelwch y Llywodraeth ar gyfer diogelu yn erbyn datgelu amhriodol.

Bydd materion a drafodir yn y Bwrdd Perfformiad Strategol sydd â sensitifrwydd gweithredol, sy’n ymwneud â gwybodaeth bersonol, neu sydd yn fasnachol sensitif naill ai’n cael eu cyhoeddi ar adeg briodol yn y dyfodol, neu’n cael eu cadw gan SCHTh. Bydd y penderfyniadau sy’n ymwneud â rhyddhau gwybodaeth yn gyhoeddus yn cael eu gwneud yn unol â’r Ddeddf Rhyddid Gwybodaeth a rheoliadau neu offerynnau statudol eraill sy’n berthnasol i’r gwasanaeth plismona a’r Comisiynydd.

1. **RHEOLI FERSIYNAU A DYDDIAD ADOLYGU**

|  |  |
| --- | --- |
| Fersiwn: | 2024-1 |
| Awdur: | Sophie Morgan, Swyddog Cymorth Gweithredol |
| Dyddiad cymeradwyo: | 5 Tachwedd 2024 |
| Bwrdd Cymeradwyo: | Bwrdd Perfformiad Strategol |
| Dyddiad adolygu: | Tachwedd 2025 |